O‘zbek estrada xonandasi Shahzodaning Instagram sahifasidagi obunachilar soni 500 ming nafardan oshdi. Xonanda o‘zbek shou-biznes vakillari ichida birinchi bo‘lib ushbu natijani qayd etdi. Shuningdek, xonandaning o‘zi 460 nafar Instagram foydalanuvchisiga obuna bo‘lgan. Avvalroq, Shahzoda o‘zining uch tilda uchta albom tayyorlayotgani ma’lum qilingan edi. O‘zbek shou-biznesining eng ko‘p obunachilari bor boshqa vakillari orasida Rayhon G‘aniyeva (342 ming), Asal Shodiyeva (318 ming), Lola Yo‘ldosheva (276 ming), Manzura (254 ming) va Zarina Nizomudinova (254 ming) bor. Ma’lumotlar 23 dekabr sanasiga tegishli.